**МОТИВИ**

КЪМ ПРИЕМАНЕ НА НАРЕДБАТА ЗА ПРЕДОСТАВЯНЕ НА ФИНАНСОВИ СРЕДСТВА ОТ БЮДЖЕТА НА ОБЩИНА КАРЛОВО ЗА ФИНАНСИРАНЕ НА МЛАДЕЖКИ ИНИЦИАТИВИ И ПРОЕКТИ НА ОРГАНИЗАЦИИ С ДЕЙНОСТ В СФЕРАТА НА МЛАДЕЖКИТЕ ДЕЙНОСТИ

Съгласно чл. 26, ал. 4 от Закона за нормативните актове, във връзка с чл. 77 от Административнопроцесуалния кодекс, законоустановеният 30-дневен срок от публикуване на настоящото предложение на интернет страницата на Община Карлово, се предоставя възможност на заинтересованите лица да направят своите предложения и становища по проекта на Наредбата за предоставяне на финансови средства от бюджета на Община Карлово за финансиране на младежки инициативи и проекти на организации с дейност в сферата на младежките дейности на e-mail: **obshtina@karlovo.bg** или в Информационния център за обслужване на граждани, находящ се в гр. Карлово, ул. „Петко Събев” №1.

 **1**. **Причини, които налагат приемането на Наредба за предоставяне на финансови средства от бюджета на Община Карлово за финансиране на младежки инициативи и проекти на организации с дейност в сферата на младежките дейности.**

Приемането на тази Наредба е необходимо, за да може да бъде обявена Конкурсна процедура за финансиране на проекти за младежки дейности в малките населени места на община Карлово и да бъдат изпълнени заложените дейности в Приоритет III „НАСЪРЧАВАНЕ НА АНГАЖИРАНОСТТА, УЧАСТИЕТО И ОВЛАСТЯВАНЕТО НА МЛАДИТЕ ХОРА“ от Плана за младежки дейности на Община Карлово за 2024.

 **2. Цели, които се поставят с приемането на Наредбата за предоставяне на**

**финансови средства от бюджета на Община Карлово за финансиране на младежки инициативи и проекти на организации с дейност в сферата на младежките дейности**

Подпомагане активното гражданство на младите хора от малките населени места на Община Карлово.

Насърчаване младите хора да се обединяват в организации, които да регистрират в обществена полза, за да може да кандидатстват и по други национални и европейски програми.

Подобряване средата за живот в малките населени места чрез даване възможност на младите хора да реализират младежки проекти и инициативи за своите общности.

  **3**. **Финансови и други средства, необходими за прилагане на Наредбата**

Средствата необходими за прилагането разпоредбите на предлаганата Наредба са залегнали и одобрени в Приоритет III „НАСЪРЧАВАНЕ НА АНГАЖИРАНОСТТА, УЧАСТИЕТО И ОВЛАСТЯВАНЕТО НА МЛАДИТЕ ХОРА“ от Плана за младежки дейности на Община Карлово за 2024г.

 **4. Очаквани резултати от прилагането, включително финансови, ако има такива.**

 Изпълнение на планираните дейности по Приоритет III „НАСЪРЧАВАНЕ НА АНГАЖИРАНОСТТА, УЧАСТИЕТО И ОВЛАСТЯВАНЕТО НА МЛАДИТЕ ХОРА“ на Плана за младежки дейности на Община Карлово за 2024г. чрез обявяване на Конкурсна процедура, по която да кандидатстват организации с дейности в сферата на младежките дейности от малките населени места на Община Карлово. Това ще доведе и до активиране младите хора от малките населени места, повишаване тяхната гражданска активност и подобряване средата на живот в населените места, в които ще бъдат реализирани младежки проекти и инициативи в полза на местните общности.

 **5. Анализ на съответствие с правото на Европейския съюз**

Предлаганата Наредба за предоставяне на финансови средства от бюджета на Община Карлово за финансиране на младежки инициативи и проекти на организации с дейност в сферата на младежките дейности е в съответствие с актове от по-висока степен на националното и европейското законодателство като: Националната стратегия за младежта (2021-2030), Стратегията на ЕС за младежта (2019-2027), Наредба№ 1 от 10 юни 2022 г. за условията и реда за финансиране на проекти по национални програми за младежта.